יקיר באר שבע

אות יקיר באר שבע הוא עיטור הוקרה המוענק מדי שנה על ידי ראש עיריית באר שבע, לנבחרים מבין ותיקי באר שבע, שעסקו בפעילות ציבורית למען העיר ותושביה במהלך חייהם, כאות תודה והוקרה על תרומתם לפיתוח העיר והאדרת המוניטין שלה. האות מוענק אחת לשנה, ל-7 אנשים שנבחרים מקרב ההמלצות והמועמדויות שהוצגו.

תהליך הענקת העיטור
כל תושב או ארגון רשאי להציג המלצה למועמדות. מועמדים זכאים הם אנשים מעל לגיל 60, תושב ותיק בעיר שתרם לה הרבה מעבר לתחום חובתו, או מי שאינו תושב אך תרם לפיתוחה ולמוניטין שלה, וכן מי שהגיע להישגים מיוחדים בתחום פעילותו ונודע כתושב באר שבע.

תהליך הבחירה, על פי התקנון המקורי של הענקת העיטור: תחילה נערך מיון של המועמדים ובחירת 12 מהם העומדים בקריטריונים, על ידי ועדת איתור (הכוללת חמישה חברים בראשות שופט בדימוס או דמות ציבורית אחרת); בהמשך נבחרו שבעת המועמדים על ידי "ועדת עיטור יקיר באר שבע", שכללה 20 חברים: ראש העיר, ארבעה חברי מועצת העיר, ו-15 אישי ציבור תושבי באר שבע שלפחות שניים מהם הם יקירי באר שבע; הוועדה הגישה את רשימת המועמדים הסופית לאישור מועצת העיר. בנוסף, מוענק משנת 2009 מדי שנה, גם עיטור "מפעל חיים"; המועמד או הארגון מוצע ל"וועדת איתור יקיר באר שבע" על ידי ועדה הכוללת את ראש העיר, שני חברי הוועדה ושני נציגי ציבור.

ב-2015 (לאחר 3 שנים בהן לא הוענק העיטור), שונה התקנון. לפי התקנון כיום, בחברי הוועדה נכלל רק חבר מועצה אחד - ראש העיר, והעיטור מוענק מדי שנתיים, על ידי חברי ועדת איתור שממונה מחדש על ידי מועצת העיר מדי שנתיים, בראשות שופט בדימוס; הוועדה בוחרת עד 7 יקירי העיר, וכן מועמד או ארגון לעיטור מפעל חיים.

העיטורים מוענקים מדי שנה בטקס שמתקיים ב"יום באר שבע", שנקבע בתאריך שחרור העיר במלחמת העצמאות - 21 באוקטובר, או בסמוך לו, אלא אם נקבע ונומק אחרת.

עיטור יקיר באר שבע הוענק לראשונה בשנת 1975 לפרופ' אליהו להמן. בפעם השנייה הוענק העיטור בשנת 1978 ל-14 אנשים. הפעם השלישית נערכה בשנת 1988 שבה חולקו 19 עיטורים.

נכון ל־2024 הוענקו 218 עיטורים ו-4 עיטורים על מפעל חיים.

בשנת 2013 יזמו מספר יקירי העיר: גואל דרורי, שושנה אגאג'ני, אביבה שגב, ודליה אהוד, את הקמת "פורום יקירי העיר באר שבע", שמטרתו קירוב ומפגשים תכופים בין יקירי העיר. את תפקיד יושב ראש הפורום ממלא מאז הקמתו, יקיר העיר לשנת 2012 גואל דרורי. נכון ליולי 2024, חברים בפורום 75 חברים ו-143 חברים שנפטרו.

יקירי העיר באר שבע

 שנה שמות הזוכים 1975  אליהו להמן 1978 גרשון אוסטרובסקי, שלמה אלקיים, סעדיה בושרי, אליעזר ביטון, מנחם גבאי, קדם עאזר (אדלה) גרשפלד, ישראל ויינברג, ריימונד טלקר, יצחק מדמון, מרים צבי-רן, צבי צור, נסים רבי, ישראל ריבק, יוסף שטרן 1988 שם טוב באלי, אליאונור ברנהיים, אריאל גינזבורג, חנה דוידוביץ', רות הילמן, זאב זריזי, אברהם חלילי, ויולה טורק, אליהו לבנט, אליהו מויאל, נתן ספקטור, חנניה עמר, אלי פרידמן, עובדיה רבי, אברהם שופט, דוד שורק, ישראל שיל"ת, מרים שתל, חיים תבורי 1991 שמואל אויערבך, גרשון אמיתי, פלורי אשר, יואב בירון (קטן), שלום בלחסן, אמירה בלייברג, טובה ברץ, מיכאל הנגבי, וילהלמינה כהן, רינה כרמי, חיים ליכטשטיין, שלמה מרית, משה נוטקוביץ, 1993 מרדכי איבגי, יהושע איצקוביץ׳, פנינה אמיר, בת שבע בן אליהו, ששון בר-צבי, עלי דייויס, גאולה דישון, ישעיהו זמיר, רפאל חוליו, דוד חכם, מרגלית להמן, קריסטינה סיקורה, ג'ין קלוס-פישמן, אולגה שמיר 1995 מרדכי בן-אביר, ישראל בן אמיתי, שמחה גלר, הרב אליהו כץ, אריה לוין, ברוריה נאוי (אשת אליהו נאוי), שושנה סילברט (אלמנת הרב אברהם סילברט), ציפי פינס, יצחק פרוכטר, מרדכי פרץ, מיכאל ציזין, רחל קסן 1996 שושנה אגאג׳ני, שושנה אדלר, נסים אלשיך, מנחם בוקסבוים, אידה בוקסבוים, עליזה בירון (קטן), אליעזר ולדמן, יורם כהן, מרים כץ, עובדיה קלעי, אסתר רבי, מיכאל רוז'נסקי 1997 בונה אויערבך, הרב שלמה אלבאז, בנימין אסלן, רגינה אפשטיין, דוד גלינסקי, מרטין זקס, בן ציון (בנ"צ) כרמל, מרק מוזס, אברהם מלכא, ראובן נכטיילר, יצחק קיש, נחמה רובין, שלמה שגב 1999 פנחס אופק, ויקטוריה בן שושן, ולדימיר ברגינר, משה זילברמן, מיכה טלמון, בנימין מבורך, אלי נבון, דוד פסט, דורה קנפר-פק, חיים רביב 2000 משה אביסרור, חיים אדירי, שרה בץ-רבינוביץ', אשר דישון, יוסף זלץ, ניסים טביבי, בר כוכבא יחזקאלי, זכריה לירז, בוריס פלדמן, אפרים פרויד, יוסף קרסנר, תיאודור (טיטו) שיינברגר 2001 יוסף אליעז, מאיר בוסקילה, שמעון גוזלן, ורדה גרשפלד, שמעון דה-וינטר, עמנואל הכטלינגר, אברהם זכאי, יהודית מאיר, פאני מוגרבי, אריה רפפורט, שלום שגב, מרדכי שטרית 2002 מיה אנגלרט, מאיר הורוביץ, מאיר מורבניק, אסתריקה נגיד, אורי סבג, צבי פלדמן, אריה רייטר 2004 אלי אלאלוף, קלמנט בכר, שרלס לביא, מרים לויצקי, פרידה נוסן, יעקב ניסים, אריק ניסן, ורד סלונים-נבו, שמואל פרנקיל, דוד פרנקל, שמואל צוקרמן, ולדימיר קרסינצקי, אביבה שגב, אלונה שטרום 2005 אריה ארד, אבישי ברוורמן, יעקב הופמן, צבי וייסלר, מרים ויעקב טירקל, מרים יהב, ברכה רגר 2006 אורה לוין, גניה מנור, אהובה מרין, דוד סעד, ניסים קזז, מיכאל רזניקוב, גדעון שני 2007 דליה אהוד, יצחק בנאי, איתן חי-עם, סולל כהן, גדעון ספיר, גדעון שוץ, תמר שחר 2009 ראובן איליה, יהודה חדד, שרגא כץ, דוד קורקוס, בלה קנטור, יואלה שרון, יצחק שתיל 2010 יעקב בקימר, שלום בראשי, נעים ברזני, יוסי מוסטקי, משה מיכליס, אריה קליינמן, פבל קרוגליאק 2011 אריה בודנהימר, יוכי ביטון, אריה בר, כוכבה דנון, משה מיכאל פויכטונגר, אפרים (פימה) פיינבלום, יוסף רבי 2012 שמעון גליק, גואל דרורי, אביעזר כהן, דן עטר, נחום פינגר, שרה שניר, דב תמיר 2017 מקסים אוחנה, אלונה ברקת, רון דגן, עדי וולפסון, ישראל-נתנאל וורצמן, רבקה כרמי, רפאל (רפי) שטרית. עיטור על מפעל חיים הוענק למורטון מנדל2022שלום בניאן, ארנה ברי, עמירה חיים, מלכה ליברמן, ליזה ניקולאיצ'וק, פרופ' אסתר פריאל, ליאוניד שולמן.

ראו גם
 יקיר ירושלים
 יקיר חיפה
 יקיר העיר תל אביב-יפו

 קישורים חיצוניים 

 יקיר העיר, באתר עיריית באר שבע
 נוהל הענקת עיטור "יקיר באר שבע", באתר עיריית באר שבע

 הערות שוליים 

*
קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:באר שבע
באר שבע